CELEX: 62010CJ0265
Language: hu
Date: 2011-05-05 00:00:00
Title: A Bíróság (nyolcadik tanács) 2011. május 5-i ítélete.#Európai Bizottság kontra Belga Királyság.#Tagállami kötelezettségszegés - 1907/2006/EK rendelet - Vegyi anyagok - Ezen anyagok regisztrálása, értékelése, engedélyezése és korlátozása - REACH-rendelet - 126. cikk - A REACH-rendelet rendelkezéseinek megsértése esetén alkalmazandó szankciók rendszere - Az előírt határidőn belüli végrehajtás elmaradása.#C-265/10. sz. ügy.

A Bíróság (nyolcadik tanács) 2011. május 5‑i ítélete – Bizottság kontra Belgium
      (C‑265/10. sz. ügy)
      „Tagállami kötelezettségszegés – 1907/2006/EK rendelet – Vegyi anyagok – Ezen anyagok regisztrálása, értékelése, engedélyezése és korlátozása – REACH‑rendelet – 126. cikk – A REACH‑rendelet rendelkezéseinek megsértése esetén alkalmazandó szankciók rendszere – Az előírt határidőn belüli végrehajtás elmaradása”
      1.                     Kötelezettségszegés megállapítása iránti kereset – A megalapozottság Bíróság általi vizsgálata – Figyelembe veendő helyzet
            – Az indokolással ellátott véleményben meghatározott határidő lejártakor fennálló helyzet (EUMSZ 258. cikk) (vö. 27. pont)
      2.                     Jogszabályok közelítése – Vegyi anyagok regisztrálása, értékelése és engedélyezése – REACH‑rendelet – A tagállamok általi
            végrehajtás – Szankciók a rendelet be nem tartása esetén – Szövetségi jellegű tagállam azon kötelezettsége, hogy a rendelet
            végrehajtása céljából együttműködési megállapodást kössön a régiókkal – Hiány (1907/2006 európai parlamenti és tanácsi rendelet,
            126. cikk) (vö. 37. pont)
      Tárgy
      
         
               Tagállami kötelezettségszegés – A vegyi anyagok regisztrálásáról, értékeléséről, engedélyezéséről és korlátozásáról (REACH),
                  az Európai Vegyianyag-ügynökség létrehozásáról, az 1999/45/EK irányelv módosításáról, valamint a 793/93/EGK tanácsi rendelet,
                  az 1488/94/EK bizottsági rendelet, a 76/769/EGK tanácsi irányelv, a 91/155/EGK, a 93/67/EGK, a 93/105/EK és a 2000/21/EK bizottsági
                  irányelv hatályon kívül helyezéséről szóló, 2006. december 18‑i 1907/2006/EK európai parlamenti és tanácsi rendelet (HL L 396.,
                  1. o.) 126. cikkének a megsértése – A REACH rendelet megsértése esetén alkalmazandó szankciók.
               
            Rendelkező rész
      1)         A Belga Királyság – mivel nem fogadta el mindazokat a törvényi, rendeleti és közigazgatási rendelkezéseket, amelyek a vegyi
         anyagok regisztrálásáról, értékeléséről, engedélyezéséről és korlátozásáról (REACH), az Európai Vegyianyag-ügynökség létrehozásáról,
         az 1999/45/EK irányelv módosításáról, valamint a 793/93/EGK tanácsi rendelet, az 1488/94/EK bizottsági rendelet, a 76/769/EGK
         tanácsi irányelv, a 91/155/EGK, a 93/67/EGK, a 93/105/EK és a 2000/21/EK bizottsági irányelv hatályon kívül helyezéséről szóló,
         2006. december 18‑i 1907/2006/EK európai parlamenti és tanácsi rendelet megsértése miatti szankciók alkalmazásához szükségesek –
         nem teljesítette az e rendelet 126. cikkéből eredő kötelezettségeit.
      
      2)         A Bíróság a Belga Királyságot kötelezi a költségek viselésére.